OpenLLM-France/wikimedia huggingface dataset:
# Lieja-Bastogne-Lieja 2016

La Lieja-Bastogne-Lieja 2016 fou l'edició número 102 de la clàssica ciclista Lieja-Bastogne-Lieja. Es disputà el diumenge 24 d'abril de 2016 sobre un recorregut de 253,0 km. Va ser la tretzena prova de l'UCI World Tour 2016. Aquesta era la darrera de les tres curses de les Ardenes, després de l'Amstel Gold Race i la Fletxa Valona.
El vencedor fou el neerlandès Wout Poels (Team Sky), que s'imposà a l'esprint a Michael Albasini (Orica-GreenEDGE) i Rui Costa (Lampre-Merida).

## Equips participants

En ser la Lieja-Bastogne-Lieja una cursa de l'UCI World Tour els 18 equip amb categoria World Tour tenen el dret i obligació a prendre-hi part. A banda, l'organitzador ASO va convidar a set equips continentals professionals, per totalitzar un gran grup de 25 equips i 200 corredors.
| Núm. | Codi | Equip |
| 1-8 | MOV | Movistar Team |
| 11-18 | EQS | Etixx-Quick Step |
| 21-28 | KAT | Team Katusha |
| 31-38 | LAM | Lampre-Merida |
| 41-48 | TNK | Team Tinkoff |
| 51-58 | ALM | AG2R La Mondiale |
| 61-68 | SKY | Team Sky |
| 71-78 | AST | Astana Qazaqstan Team |
| 81-88 | DDD | Dimension Data |
| 91-98 | OGE | Orica-GreenEDGE |
| 101-108 | WGG | Wanty-Groupe Gobert |
| 111-118 | COF | Cofidis |
| 121-128 | LTS | Lotto Soudal |
| Núm. | Codi | Equip |
| 131-138 | BOA | Bora-Argon 18 |
| 141-148 | IAM | IAM Cycling |
| 151-158 | TGA | Team Giant-Alpecin |
| 161-168 | DEN | Direct Énergie |
| 171-178 | BMC | BMC Racing Team |
| 181-188 | CPT | Cannondale |
| 191-198 | TFS | Trek-Segafredo |
| 201-208 | TLJ | Team LottoNL-Jumbo |
| 211-218 | ROO | Roompot Oranje Peloton |
| 221-228 | FDJ | FDJ |
| 231-238 | TSV | Topsport Vlaanderen-Baloise |
| 241-248 | FVC | Fortuneo-Vital Concept |

## Recorregut

| Núm. | Nom | Km | Llargada | Pendent | Km arribada |
| 1 | Cota de la Roche-en-Ardenne | 78,5 | 2.800 | 6,2 % | 174,5 |
| 2 | Cota de Saint-Roch | 125 | 1.000 | 11,2 % | 128 |
| 3 | Cota de Wanne | 168,5 | 2.800 | 7,4 % | 84,5 |
| 4 | Cota de la Haute-Levée | 179 | 3.600 | 5,6 % | 74 |
| 5 | Coll de Rosier | 192 | 4.400 | 5,9 % | 61 |
| 6 | Cota de Maquisard | 204,5 | 2.000 | 5 % | 48,5 |
| 7 | Cota de La Redoute | 216,5 | 2.000 | 8,9 % | 36,5 |
| 8 | Cota de la Roche aux faucons | 232,5 | 1.300 | 11 % | 20,5 |
| 9 | Cota de Saint-Nicolas | 246,5 | 1.200 | 8,6 % | 6,5 |
| 10 | Cota del carrer Naniot | 250,5 | 600 | 10,5 % | 2,5 |

## Classificació final

| | Ciclista | Equip | Temps | UCI World Tour Punts |
| 1 | Wout Poels (NED) | Team Sky | 6h 24' 29" | 100 |
| 2 | Michael Albasini (SUI) | Orica-GreenEDGE | m. t. | 80 |
| 3 | Rui Costa (POR) | Lampre-Merida | m. t. | 70 |
| 4 | Samuel Sánchez (ESP) | BMC Racing Team | + 4" | 60 |
| 5 | Ilnur Zakarin (RUS) | Team Katusha | + 9" | 50 |
| 6 | Warren Barguil (FRA) | Team Giant-Alpecin | + 11" | 40 |
| 7 | Roman Kreuziger (CZE) | Team Tinkoff-Saxo | + 12" | 30 |
| 8 | Joaquim Rodríguez (CAT) | Team Katusha | + 12" | 20 |
| 9 | Bauke Mollema (NED) | Trek-Segafredo | + 12" | 10 |
| 10 | Diego Rosa (ITA) | Astana Qazaqstan Team | + 12" | 4 |

## Referències

* ↑ «Teams selection». ASO.

## Enllaços externs

* Web oficial (anglès) (francès)
# Cobert a Santa Maria de Montmagastrell

Cobert a Santa Maria de Montmagastrell és una edificació al poble de Santa Maria de Montmagastrell, al municipi de Tàrrega (Urgell) inclosa a l'Inventari del Patrimoni Arquitectònic de Catalunya.

## Descripció

Cobert situat a l'entrada del poble, i adossat a una casa que fa servir el seu sostre de terrassa. És una simple volta de pedra oberta pels dos extrems. Està construït amb maçoneria.
Sembla que aproximadament fou construït al segle xix.

## Referències

* 1 2 «Cobert a Santa Maria de Montmagastrell». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 setembre 2021].
# Horapol·lo

Horapol·lo (en llatí Horapollo, en grec Ὡρατόλλων) va ser un escriptor i gramàtic grec, segons Suides molt destacat, originari de Phaenebythis a Egipte, que va ensenyar a Alexandria i després a Constantinoble en el regnat de Teodosi I el Gran (finals del segle iv i començaments del segle v).
Hauria escrit uns comentaris sobre Sòfocles, Alceu i Homer i un llibre titulat Τεμενικά sobre els llocs consagrats als déus. Foci diu que era gramàtic, i autor de Περὶ τῶν πατρίων Ἀλεχανδρείας però podria ser d'un altre escriptor egipci del mateix nom que va viure en el regnat de l'emperador Zenó a la part final del segle v.
Un llibre sobre l'explicació dels jeroglífics egipcis Ὡπραπόλλωνος Νειλώνυ ἱερογλυφικά es conserva sota el nom d'Horapol·lo i com que sembla del segle v és més probable que correspongui al segon autor. L'obra vol ser una traducció grega feta per un Filip l'Egipci d'un llibre escrit per Horapol·lo (o erròniament Horus), i consta de dos llibres, de molta importància perquè mostren un gran coneixement de l'escriptura jeroglífica. El segon llibre és inferior al primer, i conté interpolacions, algunes datades al segle xv.

## Referències

* ↑ [https://quod.lib.umich.edu/m/moa/acl3129.0002.001/527?rgn=full+text;view=image;q1=HorapolloSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 517-518. ]
# Zachariah Allen

Zachariah Allen (Providence, Rhode Island, 15 de setembre de 1795 – ibíd., 17 de març de 1882) fou un fabricant tèxtil estatunidenc, científic, advocat, escriptor, inventor i dirigent civil de Providence, Rhode Island. Va ser educat a Philips Exeter Academy i a la Brown University on es va graduar el 1813.
Allen va esdevenir un fabricant tèxtil i el 1822 va construir un moli de llana en el que va incorporar un innovador sostema de seguretat contra el foc i millores mecàniques pròpies. També va construir el primer sistema de calefacció per aire calent de forns a les cases. El 1833 va patentar el seu dispositiu més conegut, la valvula automàtic per motors de vapor.
Va fundar l'empresa Manufacturers' Mutual Fire Insurance Company el 1835, embrió de l'empresa d'assegurances moderna FM Global.
Allen era també un prolífic escriptor de textos científics i va escriure articles i llibres nombrosos durant la seva vida.

## Obres publicades

(1829) The science of mechanics, as applied to the present improvements in the useful arts in Europe, and in the United States of America.
(1833) The practical tourist, or, Sketches of the state of the useful arts, and of society, scenery, and in Great Britain, France and Holland, Volume 2
(1844) article On the Volume of the Niagara River,provided the first calculation of the volume and power potential of Niagara Falls, publiscat a Silliman's American Journal of Science, Abril 1844.
(1852) Philosophy of the mechanics of nature, and the source and modes of action of natural motive-power.
(1876) Bi-centenary of the burning of Providence in 1676: Defence of the Rhode Island system of treatment of the Indians, and of civil and religious liberty., per la Rhode Island Historical Society, April 10, 1876.
(1871) Historical Sketch of the Improvements in Transmission of Power from Motors to Machines.
(1879) Solar light and heat: the source and the supply. Gravitation: with explanations of planetary and molecular forces seqüela del seu llibre de 1851.

## Referències

* ↑ «Brown University». Arxivat de l'original el 2016-03-03. [Consulta: 12 abril 2016].
* ↑ A History of the Growth of the Steam Engine, Robert H. Thurston, 1978, pg.318
* ↑ Zacariah Allen, 1829
* ↑ The Practical Tourist, 2 Volumes
* 1 2 Memorial of Zachariah Allen, Amos Perry, 1883
* ↑ Philosophy of the mechanics of nature, 1852
* ↑ Bi-centenary of the burning of Providence in 1676
* ↑ Light, Heat and Gravitation, 1879
# María Julia Pou Brito del Pino

María Julia Pou Brito del Pino (Montevideo, 1947), més coneguda com a Julita, va ser primera dama de l'Uruguai, en estar casada amb l'expresident de la República, Luis Alberto Lacalle.
És llicenciada en Lletres per la Universitat de La Sorbona, a París. Com a primera dama el 1990, va fundar Acción Solidaria, una institució que va presidir fins a l'any 1997, quan va decidir dedicar-se a l'activitat política. Va fundar l'agrupació Acción Comunitaria, (que va congregar entre d'altres a Beatriz Argimón i Rosario Medero) i va ser elegida senadora de la República per al període 2000-2005, i candidata a la Intendència de Canelones en les elecciones municipals de 2000.
És mare de tres fills: Pilar, Luis i Juan José.

## Comentaris polítics

Pou destaca pel seu diàleg directe i popular. El seu comentari més conegut és:
| « | Jo sóc dona, sóc mare, i no penso abdicar d'això, perquè és la missió més important que tinc en aquest món. Pel contrari, vull incorporar-lo | » |
| — Radi El espectador, 22/10/1999 |||
# Sanghamitta

Saṅghamittā (Saṅghamitrā en sànscrit) era la filla gran de l'Emperador Asoka i de la seva primera muller, Devi. Juntament amb Mahinda, el seu germà, va entrar en una ordre de monjos budistes. Més tard els dos germans van anar a Sri Lanka per estendre els ensenyaments de Buda a petició del rei Devanampiya Tissa (250 aC – 210 aC) qui era un contemporani de Asoka (304 aC – 232 aC). Al principi va desembarcar a Mathagal'. El poble de Mathagal està situat a 16 km de Jaffna ciutat del nord de Sri Lanka, a la riba de l'Oceà Índic. L'emperador budista Samrat Asoka la va enviar a Sri Lanka juntament amb diverses altres monges on va començar el llinatge de monges de Bhikkhunis (una orde budista monastica de femelles plenament ordenada) a petició del rei Tissa, ordenant a la reina Anulā i altres dones de la cort de Tissa a Anuradhapura que desitjaven ser ordenades com a monges després que Mahinda les va convertir al budisme.
Després de la contribució de Sanghamittā a la propagació del budisme a Sri Lanka i l'establint del Bikhhunī Sangha o Meheini Sasna (Ordre de Monges) el seu nom esdevingué sinònim de "Ordre monàstica femenina del budisme Theravāda" que va establir no només a Sri Lanka sinó també a Birmània, Xina i Tailàndia. El dia de l'arbre més reverenciat, el arbre Bodhi, un plançó del qual va ser portat per ella a Sri Lanka i plantat en Anuradhapura, i que encara sobreviu, és celebrat cada any en el dia de la Lluna Plena de desembre com "Uduvapa Poya" o "Uposatha Poya" i també el dia de Sanghamittā, singularment pels budistes Theravāda de Sri Lanka.

## Referències

* ↑ «Sanghamittā Therī». What the Buddha said in plain English!. Arxivat de l'original el 2019-09-04. [Consulta: 28 abril 2010].
* 1 2 «A brief history of Sanghamitta». Bodhistav Foundation. Arxivat de l'original el 2011-07-25. [Consulta: 2 maig 2010].
* ↑ «Mahindagamanaya was more than a diplomatic mission». Daily Mirror. Arxivat de l'original el 2017-09-06. [Consulta: 2 maig 2010].
* 1 2 «Theerrii Sanghamiitttta and The Bodhii—tree» (pdf) p. 1–8. California: A Gift of Dhamma:Maung Paw. Arxivat de l'original el 2011-07-24. [Consulta: 2 maig 2010].
* ↑ Harishchanndar, Walisinha. The sacred city of Anuradhapura. Asian Educational Services, 1998, p. 29–36. ISBN 81-206-0216-1 [Consulta: 2 maig 2010].
* ↑ «How to be Real Buddhist through Observance?». What Buddha Said Net. Arxivat de l'original el 2010-06-27. [Consulta: 2 maig 2010].
# Llacuna de Lagos

La llacuna de Lagos és un cos d'aigua on es troba la ciutat de Lagos, a Nigèria. La llacuna té més de 50 km de llargària i de 3 a 13 km d'amplada, està separada de l'oceà Atlàntic per un llarg pas de sorra de 2 a 5 km d'amplada, que té marges pantanosos a un costat de la llacuna. Té una superfície d'aproximadament 460 km². És força superficial i no permet l'accés dels vaixells d'alta mar, només és navegable mitjançant barques i vaixells petits.
# Lettering

La retolació o lettering és una tècnica artística per la qual es crea una paraula dibuixant les lletres que la formen sense seguir un alfabet predefinit. Sol ser un pas en a la creació d'una tipografia: poden ser el primer pas o el segon, sent el primer la creació cal·ligràfica primer. També es fa el lettering per a aplicar aquestes lletres a un objecte o superfície.
Les característiques d'aquesta tècnica són: el tindre un disseny únic i la possibilitat de retocar els traços de la lletra.
Quan ha sigut aplicat a senyals, se l'ha anomenat "escriure senyals" i "dibuixar senyals", amb alguna controvèrsia sobre si realment es deuria considerar "escriure" al fet de dibuixar lletres.
Quan es realitza a mà s'anomena "hand lettering" i quan es realitza per mitjans digitals, simplement "lettering".

## Referències

* ↑ Ares, Fabio. «Letras en la cartografía histórica». A: Ars cartographica : cartografía histórica de Buenos Aires 1830-1889. Buenos Aires: Dirección General Patrimonio e Instituto Histórico, 2015, p. 23. ISBN 978-987-1642-30-4.
* ↑ MUVIM. Modernitat tipogràfica : imatge i paraula. Diputación de Valencia, 2016, p. 71. ISBN 978-94-7795-753-9.
* ↑ Cabarga, Leslie. The logo, font & lettering bible. Cincinnati, OH: How Design Books, 2003, p. 6-9. ISBN 1-58180-436-9.
* 1 2 Boira Moles, 2016, p. 36.
* ↑ Boira Moles, 2016, p. 35.
* ↑ Stevens, 1916, p. 5.
* ↑ Callingham, 1890, p. 9-10.

## Bibliografia

* Stevens, Thomas Wood. Lettering. Nova York: The Prang Company, 1916.
* Callingham, James. Sign writing and glass embossing : a complete practical illustrated manual of the art, to which are added numerous alphabets. Filadèlfia: Henrey Carey Baird & Co., 1890.
* Boira Moles, Carla. Significación discursiva del uso del lettering en las gráficas publicitarias (Treball de fi de grau), 2016.
# Hospital Foch

Hospital Foch és un hospital docent celebrat al Suresnes. Part de l'Établissement de santé privé d'intérêt collectif i hospital docent de la Universitat de Versalles Saint-Quentin-en-Yvelines, és un dels hospitals més grans d'Europa. Va ser creat el 1929.

## Famosos metges

* Irène Frachon (1963-), metgessa pneumòloga francesa

## Referències

* ↑ «La première chaire de transplantation française voit le jour autour de l'hôpital Foch» (en francès). hospimedia.fr, 20-09-2018. Arxivat de l'original el 28 d’octubre 2021. [Consulta: 2 desembre 2018].
# Zalivne (Nijniohirski)

Zalivne (en (ucraïnès): Заливне, en rus: Заливное, Zalivnoie) és un poble de la República Autònoma de Crimea a Ucraïna, que el 2014 tenia 72 habitants. Pertany al districte de Nijniohirski.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 30 maig 2017].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 30 maig 2017].
# Mas Pernau

Mas Pernau és una masia del municipi de Campdevànol (Ripollès) inclosa en l'Inventari del Patrimoni Arquitectònic de Catalunya.

## Descripció

El mas Pernau es troba al Nord de la població i sobre la carretera de Ribes de Freser. És un cas excel·lent d'arquitectura rural de la comarca del Ripollès, no només el cos central del mas sinó tot el conjunt que forma amb els edificis annexos, com són els graners i estables. És especialment notable l'arc de la pallissa.

## Referències

* ↑ «Mas Pernau». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
# Sangha Tissa

«Sangha Tissa» té aquests significats:
* Sangha Tissa I (o Sanghatissa I), rei d'Anuradhapura 248-252
* Sangha Tissa II (o Sanghatissa II), rei d'Anuradhapura 608
# Horacio Fernández Inguanzo

Horacio Fernández Inguanzo, conegut com El Paisano, (8 d'abril de 1911, Llanes – 21 de febrer de 1996, Gijón) fou un dirigent comunista asturià nascut a Pesa de Pría. Era fill d'un mestre d'escola socialista i va participar ja des de jove en organitzacions polítiques d'esquerra. En esclatar la Guerra Civil va entrar en les milícies del Partit Comunista d'Espanya, en les quals va assolir el rang de tinent d'artilleria. Quan Astúries caigué sota el comandament de les tropes nacionals intentà anar-se'n a França amb el seu germà, però el capturaren a Tresviso i el condemnaren a mort.
Primer va ser enviat al camp de concentració de La Magdalena i més tard al Col·legi dels Escolapis, a Madrid. A causa d'un error amb el cognom va aconseguir quedar-se un mes més en el Col·legi, la qual cosa li va servir per a evitar l'execució, ja que se'n va canviar el criteri. Quan va sortir de la presó el 1943 va tornar a Gijón. En els seus anys de presidi va treballar construint carreteres i l'estació de ferrocarril de Santander. Va ser detingut novament en 1945 per les seves activitats en contra del règim franquista. Aquest cop va ser condemnat a 14 anys, encara que sortiria en 1954. En 1958 va passar de nou a la clandestinitat i va fugir a França usant documents falsos. Allí conegué Teresa Hoyos, amb qui es va casar el 1962. Durant el seu exili va viatjar per nombrosos països, alternant-lo amb entrades clandestines a Espanya. En una d'aquestes entrades va ser capturat a Mieres (Astúries), el 1969.
Va romandre detingut fins a la mort de Franco i l'amnistia que va decretar Adolfo Suárez. Després del polèmic congrés de Perlora del Partit Comunista d'Astúries en el qual Vicente Álvarez Areces i altres membres el van abandonar n'esdevingué el màxim dirigent. Va ser diputat pel PCE a les eleccions generals espanyoles de 1979 i 1982, i fou Conseller de Sanitat, Assistència i Seguretat Social del govern preautonòmic d'Astúries.

## Enllaços externs

* Fitxa al Congrés dels Diputats
* Fundació Horacio Fernández Inguanzo Arxivat 2008-09-05 a Wayback Machine.
# Zelkova carpinifolia

Zelkova carpinifolia (Zelkova de fulles de Carpinus o Zelkova caucasiana,és una espècie d'arbre i planta nativa del Caucas (Muntanyes Kaçkar i Alborz).
Arriba a fer 35 m d'alt, la seva capçada és molt característica pel fet de tenir la forma de vas El fruit és una núcula de 5-6 mm de diàmetre.
És una planta ornamental a Europa mentre que a Amèrica del Nord es planta més l'espècie japonesa Z. serrata.

## Referències

* Andrews, S. (1994). Tree of the year: Zelkova. Int. Dendrol. Soc. Yearbook 1993: 11-30.
* Hunt, D. (1994). Beware of the Zelkova. Int. Dendrol. Soc. Yearbook 1993: 33-41.
* Rushforth, K. (1999). Trees of Britain and Europe. HarperCollins ISBN 0-00-220013-9.
# Mas Pernau (Rupià)

El Mas Pernau és una obra de Rupià (Baix Empordà) protegida com a Bé Cultural d'Interès Local.

## Descripció

Mas de planta rectangular amb coberta de teula a una i dues aigües a diferents nivells. La volumetria del mas és de planta baixa i un pis. Actualment hi ha algunes parts de la façana arrebossades. La pedra queda al descobert en les llindes i muntants de les obertures. No hi ha construccions aïllades. Es tracta d'un edifici anterior al segle xix.

## Referències

* ↑ «Mas Pernau». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 octubre 2018].
# Branca comunicant blanca

Cada nervi espinal toràcic i primer i segon lumbar, emet una branca, la branca comunicant blanca, al gangli adjacent de la cadena simpàtica.
La branca conté fibres simpàtiques preganglionars mielíniques.

## Enllaços externs

* Anatomy of the human body. Gray, Henry
# Sales

* No s'ha de confondre amb salas o sala.
«Sales» té aquests significats:
* Sales (grup humà), poble de la Sarmàcia europea, a la vora del riu Salis a la regió de Livònia
* Toponímia:
** Sales (Alta Savoia), municipi francès al departament de l'Alta Savoia
** Sales de Llierca, municipi de la comarca de la Garrotxa, a les Comarques Gironines
** Sales e Pratvièlh, municipi francès al departament de l'Alta Garona (regió de Migdia-Pirineus)
** Barranc de Sales, barranc a la Selva del Camp (Baix Camp)
** Castell de Sales, edifici del municipi de Sales de Llierca (Garrotxa)
** Cranves-Sales, municipi francès al departament de l'Alta Savoia
* Biografies:
** Agustí Sales i Alcalà (Valljunquera, 1707 - València, 1774), escriptor
** Lluís Sales (València, 1745 - Navaixes, 1807), missioner
** José María Sales Reig (Borriana, 1843 - València, 1912), advocat, propietari i polític valencià
** Manuel Sales i Ferré (Ulldecona, 1843 - Vinaròs, 1910), filòsof, historiador i publicista
** Jacob Sales Reig (València, 1849 - Madrid, 1905), polític i dramaturg
** Ramon Sales i Amenós (La Fuliola, 1893 - Barcelona, 1936), sindicalista català
** Lluís Sales Boli (Castelló de la Plana, 1908 - 1981), pintor, folklorista i escriptor
** Joan Sales i Vallès (Barcelona, 1912 – 1983), escriptor i editor
** Núria Sales i Folch (Barcelona, 1933), historiadora catalana
** Pepe Sales o Josep Sales i Coderch (Barcelona, 1954 - Vallclara, 1994), poeta, compositor i pintor català
** Jordina Sales i Carbonell (Igualada, 1971), historiadora i arqueòloga catalana
** Martí Sales i Sariola (Barcelona, 1979), escriptor, traductor i músic
Viccionari
# Llei Toubon

La llei 94-665 del 4 d'agost de 1994 relativa a l'ús de la llengua francesa, més coneguda amb el nom de llei Toubon, ministre de Cultura de l'època, és una llei francesa que té per objectiu protegir el patrimoni lingüístic del francès.
Persegueix tres objectius principals:
* l'enriquiment de la llengua;
* l'obligació d'utilitzar la llengua francesa;
* la defensa del francès com a llengua de la República francesa (article 2 de la Constitució de 1958).
A més a més, pretén assegurar la primacia de l'ús de termes francòfons tradicionals en comptes d'anglicismes.
La llei Toubon es recolza en una disposició introduïda el 1992 a la Constitució francesa: «La llengua de la República és el francès» (article 2).

## Notes i referències

* ↑ Text de la llei Toubon

## Vegeu també

* Llei Bas-Lauriol
* Uniformisme lingüístic a França
# Clupeonella grimmi

Clupeonella grimmi és una espècie de peix pertanyent a la família dels clupeids.

## Descripció

* Pot arribar a fer 14,5 cm de llargària màxima (normalment, en fa 11).
* 13-21 radis tous a l'aleta dorsal i 12-23 a l'anal.
* Cos moderadament esvelt.
* Cap llarg i estret.
* Els extrems de l'aleta pectoral són arrodonits.

## Reproducció

Té lloc entre el gener i el setembre de manera intermitent a alta mar.

## Alimentació

Menja principalment copèpodes, però també peixets i Mysida.

## Hàbitat

És un peix d'aigua salabrosa, pelàgic, oceanòdrom i de clima temperat (43°N-35°N, 47°E-54°E) que viu fins als 32 m de fondària.

## Distribució geogràfica

Es troba al centre i el sud de la mar Càspia.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 5 6 FishBase (anglès)
* ↑ Whitehead, P.J.P., 1985. FAO Species Catalogue. Vol. 7. Clupeoid fishes of the world (suborder Clupeioidei). An annotated and illustrated catalogue of the herrings, sardines, pilchards, sprats, shads, anchovies and wolf-herrings. Part 1 - Chirocentridae, Clupeidae and Pristigasteridae. FAO Fish. Synop. 125(7/1):1-303. ISBN 92-5-102340-9.
* ↑ Whitehead, P.J.P., 1985.
* ↑ Riede, K., 2004. Global register of migratory species - from global to regional scales. Final Report of the R&D-Projekt 808 05 081. Federal Agency for Nature Conservation, Bonn, Alemanya. 329 p.
* ↑ Berg, L.S., 1962. Freshwater fishes of the U.S.S.R. and adjacent countries. volum 1, quarta edició. Israel Program for Scientific Translations Ltd, Jerusalem, Israel.
* ↑ Reshetnikov, Y.S., N.G. Bogutskaya, E.D. Vasil'eva, E.A. Dorofeeva, A.M. Naseka, O.A. Popova, K.A. Savvaitova, V.G. Sideleva i L.I. Sokolov, 1997. An annotated check-list of the freshwater fishes of Russia. J. Ichthyol. 37(9):687-736.

## Bibliografia

* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Coppola, S.R., W. Fischer, L. Garibaldi, N. Scialabba i K.E. Carpenter, 1994 SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, Itàlia, FAO. 103 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB